Večer v živo: Martin Golob
2026-01-29 18:00 - 20:00 (Europe/Paris) | Maribor center / Dvorana generala Maistra
Nakup vstopnic ni mogoč na blagajni Narodnega doma. Za več informacij se obrnite na organizatorja: Večer
Martin Golob: Popotnica za dobro leto
Martin Golob je priljubljen duhovnik. S svojim srčnim in preprostim pristopom odpira srca vsem generacijam. Radi ga imajo verniki in tudi ostali. Je duhovit in prodoren mislec, ki spodbude za življenje začini s humorjem. Na januarskem Večeru v živo bomo z njegovimi navdihi postavili temelje za polno, mirno, uspešno in pozitivno leto.
Na Večeru v živo bomo izvedeli:

kako se soočati z izzivi in težjimi obdobji v življenju,
kako najti notranjo moč,
kako najti veselje,
kako se pozitivno naravnati, da bo leto izpolnjujoče in svetlo,
kaj narediti, ko nas obide malodušje in preplavijo temne misli,
in še veliko navdihujočih misli spodbud za dober start v novo leto.

DUHOVNE IN ŽIVLENJSKE SPODBUDE
Naročniki Večera na prodajnih mestih Eventima popust uveljavite s potrdilom o zadnji plačani naročnini. Kupci preko spleta prinesite potrdilo s seboj na dogodek.
Na dogodku ne bo prodaje vstopnic, zato prosimo, da si jih zagotovite vnaprej.

Povezava do originalnega članka

Ladakh
2026-01-29 19:00 - 22:00 | Maribor center / Večnamenska dvorana
Ladakh je gorata dežela visoko v indijski Himalaji. V smeri od vzhoda proti zahodu jo preči ena izmed velikih azijskih rek – reka Ind. Zaznamujejo jo visoki prelazi, zelene doline in soteske ob ledeniških pritokih Inda, kristalno čista jezera ter majhne vasice. Pokrajina je surova, a hkrati neverjetno lepa. Je dežela tibetanskega budizma. Pravijo ji tudi Mali Tibet.
Srce te večstoletne kulture so stari, vendar še vedno delujoči samostani. Domačini so srčni, njihov ritem življenja po vaseh je počasen, v skladu z naravo in budizmom. Popotnik bo tukaj našel mir in tišino, čas zase in svoje misli.
Dežela te skorajda prisili, da se umiriš in globoko vdihneš ob neverjetnih razgledih, ki jih boš doživljal.

Povezava do originalnega članka

Milanka Fabjančič in Cosimo Miorelli: Hobotnica banana mišmaš in Moby Dick City Blues
2026-01-30 13:00 - 18:00 | OBRAT
29. 1. 2026 ob 18.00, OBRAT
Milanka Fabjančič in Cosimo Miorelli: Hobotnica banana mišmaš in Moby Dick City Blues
V četrtek, 29. 1. 2026, te ob 18.00 vabimo v OBRAT – prostor umetnosti in participacije na odprtje razstave, ki jo v okviru projekta “Živel strip! Živela animacija” pripravlja Stripburger.

Razstava bo v OBRATU na ogled vsak delavnik med 13.00 in 18.00 do 27. 2. 2026.

Projekt Živel strip! Živela animacija! je namenjen predstavitvi sodobnih stripovskih avtorjev in animatorjev ter popularizaciji stripovske kulture in animiranega filma med mladimi. V Sloveniji poteka že 22. leto. Tudi tokrat predstavljamo 2 avtorja s področja stripa in animacije, iz Slovenije in Italije, katerih dela služijo mladim (osnovnošolcem in srednješolcem) v navdih pri aktualnem stripovskem natečaju, ki se izteče 12. marca 2026.

Italijanski stripovski avtor COSIMO MIORELLI se predstavlja s stripovsko interpretacijo kultnega romana Moby Dick, MILANKA FABJANČIČ pa z animiranim filmom Hobotnica banana mišmaš. Obe deli na svojstven način prikazujeta aktualno družbeno realnost.

Milanka Fabjančič: Hobotnica banana mišmaš

Risani animirani film Milanke Fabjančič Hobotnica banana mišmaš (8 min, 2023, produkcija ZVVIKS) je poetična pripoved o prijateljstvu in sprejemanju različnosti. Film je iskrivo in živahno popotovanje skozi dve različni življenjski poti Mile in Mare, ki ju skozi desetletja bogati in napaja prijateljska ljubezen. Gre za toplo zgodbo o dveh junakinjah, njun odnos pa je grajen na avtoričinem odnosu s sestro in najtesnejšimi prijateljicami ter vsebuje elemente znanstvene fantastike, ki se prepletajo z občutki nostalgije in hkrati referencami na družbeno sedanjost. Nenazadnje pa zgodba poudarja veselje do življenja in igrivost, kljub tisoč in eni prepreki.

Za delo Milanke Fabjančič je značilno spogledovanje s starejšo estetiko animiranih filmov, v katero vpenja izredno karakterno risbo s poudarjeno anatomijo. Razstava je zasnovana ambientalno z izpostavitvijo in povečavo glavnih likov ter izbranih prizorov. Na razstavi bomo na ogled postavili risbe, ki so kombinacija svinčnika ter računalniške obdelave, skice iz omenjenih del ter tudi predmete, ki so ‘del scenografije’ v filmu. Obiskovalci si bodo lahko ogledali celoten animirani film.

Cosimo Miorelli: Moby Dick City Blues

Delo Cosima Miorellija Moby dick city blues (Eris Edizioni, 2024), ki ga je risar soustvaril s scenaristom Marcom Gnaccolinijem, predstavlja sodobno interpretacijo in hkrati tudi svojevrstno dekonstrukcijo literarne klasike, epskega romana Moby Dick ali Kit (1851), ki ga je napisal ameriški pisatelj Herman Melville. Zgodba je premeščena v aktualni čas in prostor, kjer se s perečimi tegobami (multietična družba, onesnaževanje, globalizacija, migracije …) prepletata avtorjevo vizionarstvo in fantazija. V sodobni stripovski priredbi romana morje postane multietnično velemesto z letečimi kiti, nebom, polnim strupenega dima, kjer vladajo prikazni, zapuščene stavbe, dezorientacija in pomanjkanje denarja. To je brezmejni svet, v katerem so razdalje izginile, zato mesta, kot so Benetke, Berlin, Carigrad, Dublin in Hanoj, sobivajo eno ob drugem. Kiti, ki letijo po zraku in kot svetloba režejo skozi strupeni dim in privide izkrivljene resničnosti, pa poosebljajo upanje, sanje, želje, hrepenenje …, iskanje svojega prostora pod soncem.

Na razstavi bodo iz stripa, ki je nastal v digitalni tehniki in slikarski maniri z izrazitim občutkom za oblikovanje atmosfere, na ogled posamezni prizori, ki se pogosto raztezajo čez 2 soležni strani.

Cosimo Miorelli je tudi uveljavljen digitalni risar in performer, ki združuje (digitalno) slikanje v živo z zvokom in pripovedjo. Na razstavi bomo prikazali tudi posnetek slikanja v živo, iz katerega je razviden njegov proces dela.

MILANKA FABJANČIČ (1981, Ljubljana)

je akademska slikarka, ki ustvarja na področju ilustracije, oblikovanja in animacije. Ilustrirala je številne slovenske knjige, v produkciji ZVVIKS pa ustvarila dva animirana filma: Liliana (2019) in Hobotnica banana mišmaš (2023). Milanka Fabjančič je hkrati scenaristka, režiserka in glavna animatorka svojih animiranih filmov. Za animirani film Liliana je med drugim prejela vesno za najboljši animirani film na FSF 2019, na IFFNY 2021 v New Yorku pa nagrado za inovacijo v animiranem filmu. Animirani film Hobotnica banana mišmaš je bil 2024 nagrajen s častno omembo žirije na SEEfestu v Los Angelesu v ZDA, letos pa z nagrado za najboljšo režijo v animaciji na festivalu Canberra Short film v Avstraliji. Spletna francoska serija Pastish (2022), katere glavna animatorka je, pa je bila nagrajena kot najboljša spletna serija leta 2023 na festivalu Marseille Web Fest. Trenutno pripravlja svoj tretji avtorski animirani film, ki bo predvidoma na ogled leta 2028. Kot docentka poučuje zgodboris na Akademiji umetnosti (UNG) ter ilustracijo na Akademiji za likovno umetnost in oblikovanje v Ljubljani.

Njeno delo tako na področju ilustracije kot animiranega filma označuje virtuozna risba, ki jo večinoma ustvarja s svinčnikom na papirju. Zgodbe, ki temeljijo bodisi na odnosu glavnih likov bodisi na njihovem določenem medsebojnem občutku, razvija s skiciranjem posameznih prizorov.

COSIMO MIORELLI (1986, Biella, Italija)

je risar in digitalni slikar, ki najraje slika v živo. Živi in dela v Berlinu ter se ukvarja z ilustracijo, stripi, animacijo in digitalnim slikanjem v živo, pri čemer pogosto sodeluje z igralci, pisatelji in glasbeniki. Z metodo, ki jo je razvil med slikanjem v živo, ustvarja tudi animirane videe za muzeje in dokumentarne filme. Ilustriral je številne naslovnice za Il Narratore Audiolibri in detektivske romane založbe Marsilio, pa tudi dve knjigi Paola Rumiza, La Regina del Silenzio (založba La Nave di Tese) in Canto per Europa (založba Feltrinelli). Svoje stripe je objavil pri različnih založbah.

Povezava do originalnega članka

Coprnica Dragica 3+
2026-01-30 17:00, 2026-01-31 10:00 | Mala dvorana
Coprnica Dragica 3+

Metka Damjan, Aja Kobe in Svetlana Patafta po motivih slikanice Marijane Jelić / koproducent Teatar Puna kuća, Zagreb / 35 min

Nekoč pred davnimi davnimi časi je tukaj bilo … morje. Skrčilo se je v reko, ob reki pa je zraslo mesto. V mestu so ljudje, prav tako kot danes, mislili in počeli čuda zanimivih reči. In s čim se je ukvarjala Dragica, da je bila oklicana za coprnico?
Dragica je odlična zeliščarica in zdravilka. V naravi nabira zdravilne rastline ter iz njih pripravlja čaje, sirupe, tinkture in druge zdravilne pripravke. Kopriva, kamilica, regrat, meta, sivka, žajbelj, materina dušica, trpotec in bezeg so med bolj pogostimi. V srednjem veku, kamor se umešča naša predstava, ljudje v glavnem niso razumeli moči zelišč in so zeliščarice krivično obtožili čarovništva oziroma coprništva. Danes pa zelišča dnevno uporabljamo za zdravje ali kot začimbo, ne da bi
nam kdo očital čarovništvo.

Nakup kart

Povezava do originalnega članka

Chris Eckman
2026-01-30 20:30 - 21:30 | Maribor center / Mali oder Narodnega doma
Chris Eckman je v devetdesetih dosegel svetovno slavo kot pisec, pevec in frontman priznane ameriške rock skupine The Walkabouts.
Bili so eni prvih, ki so snemali za legendarno založbo Sub Pop, s katero je posnel 13 studijskih in 4 plošče v živo ter odigral stotine koncertov po vsem svetu. Skupina je sodelovala z glasbeniki, kot so Brian Eno, Peter Buck (R.E.M.), Warren Ellis (Nick Cave/Dirty Three), The Tindersticks, Mark Lanegan in z mnogimi drugimi. V poznih devetdesetih letih se je njihova skladba The Light Will Stay On uvrstila na pop/rock lestvice po vsej Evropi.
Tudi ni skrivnost, da je Eckmanov stalni naslov že vrsto let v Ljubljani in da od tam vodi založbo Glitterbeat, ki je prejela nešteto nagrad in že vrsto let slovi kot najboljša založba “world music” glasbe.
Medtem je Eckman posnet že šest samostojnih albumov, pri čemer je plošča Where the Spirit Rests leta 2021 prejela prestižno nagrado nemških kritikov (Preis der Deutschen Schallplattenkritik). To ni jazz v klasičnem pomenu, temveč prvovrstni folk-rock, ki govori v jeziku sodobnega jazza: skozi atmosfero, interpretacijo in svobodno gradnjo kompozicij.
Eckmanova glasba temelji na odprtosti, sprotnemu odzivu in subtilni interakciji – njegove introspektivne pesmi pa tako dobijo nov prostor, kjer melodija, dinamika in tišina dihajo v dialogu. Eckmanovi albumi so intimni portreti sveta, ki razpada – in človeka, ki v njem še vedno išče lepoto; pri čemer jo Eckman zadnje čase najde nikjer drugje kot … v Sloveniji. Njegov glas zlahka umestimo med največje, v tradicijo Boba Dylana, Toma Waitsa, Neila Younga – v slovenskih merilih pa v tradicijo Tomaža Pengova in Vlada Kreslina. Ko ga enkrat zaslišite, je kot tatoo – zleze vam pod kožo in nikdar več ga ne spravite stran!

Povezava do originalnega članka

Križec-krožec v glini z Anjo Kozel
2026-01-31 10:00 - 13:00 | Maribor center / Izba
Na delavnici se bomo igrali in ustvarjali hkrati. Iz mehke gline bomo oblikovali svojo igro križcev in krožcev ter jo okrasili po lastni domišljiji. Delavnica spodbuja igro z rokami, občutek za obliko in veselje do ustvarjanja. Nastala bo posebna glinena igra za domače igranje in prijetno druženje.
Zakaj se udeležiti delavnice?

Ustvarite svojo igro križec–krožec iz gline.
Spoznate delo z glino na igriv in sproščen način.
Spodbujate domišljijo in ročne spretnosti.
Uživajte v ustvarjanju in prijetnem druženju.

Sobotne delavnice za družine pod skupnim imenom Sobota za družbo ponuja obiskovalcem tudi igralni kotiček z igrami za najmlajše ter ustvarjalne priložnosti za mlade in odrasle. Za dobro počutje bomo poskrbeli s čajem, kavo in kakšno kulinarično posebnostjo. Naj bo vzdušje ustvarjalno, domačno in polno navdiha. Dodatno ponudbo pijače lahko preverite tudi v Vetrinjc – BarCoda, ki bo odprt v času MARSovih ustvarjalnih sobot.
Prijave: Zaradi omejenega števila mest vas prosimo, da se predhodno prijavite s plačilom kotizacije. Mesto si zagotovite s predhodnim nakupom vstopnice na spletni strani MARSa www.marsmaribor.org
Prispevek: 5,00 EUR z DDV / posamična (1 odrasel in 1 otrok). Materiali so vključeni.
Dogodek organizira Zavod MARS Maribor skupaj z ustvarjalkami in ustvarjalci ter drugimi partnerji s finančno podporo Mestne občine Maribor – program kultura: MARSov interdisciplinarni kulturno-vzgojni program.
Več: info@marsmaribor.org, http://www.marsmaribor.org/
O mentorici
Anja Kozel je leta 2011 zaključila V. stopnjo izobraževanja na Srednji šoli za oblikovanje v Mariboru, smer Tehnik uporabnih predmetov. Po uspešno zaključeni srednji šoli se je odločila za študij na Pedagoški fakulteti v Mariboru, smer Likovna pedagogika (UNI), kjer je leta 2015 diplomirala. Od januarja 2025 ima registrirano osebno dopolnilno delo in izdeluje unikatne keramične izdelke, ter keramične izdelke po naročilu. Kot prostovoljka je že trikrat sodelovala na festivalu Art kamp, kjer je pridobila pomembne izkušnje in vpogled v izvedbo likovnih in ustvarjalnih programov. Veseli jo kreativno delo in delo z mladimi, kar jo je tudi navdihnilo za pisanje magisterija na področju Likovne pedagogike.

Povezava do originalnega članka

Janezi 2
2026-01-31 17:30 - 19:00 | Maribor center / Dvorana generala Maistra
Nakup vstopnic ni mogoč na blagajni Narodnega doma. Za več informacij se obrnite na organizatorja Popup teater.

Četrti tradicionalni FestiValček smeha na največji slovenski turjeni. Po treh razprodanih dvoranah Tivoli se JANEZ Avdić in ekipa odpravljajo na enkratno turnejo.

Ponovno bodo poskrbeli za več kot 2 uri smeha.

Povezava do originalnega članka

Pissed
2026-01-31 20:00 | IntimniOder.GT22
IntimniOder.GT22
Minca in Barbara se v predstavi sprašujeta o različnih oblikah nuje, njenih vzrokih in posledicah. V vsakdanjih situacijah iščeta napetost med zadrževanjem in izlivanjem in vedno znova ugotovita, da obstaja nešteto razlogov, zaradi katerih smo pissed.
Avtorici in nastopajoči: Barbara Kukovec in Minca Lorenci
Produkcija: Moment
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

3cikel v Ve3njcu | Julijan Erič Experience
2026-01-31 20:00 - 23:30 | Maribor center / Vetrinjski dvor
Trije vikendi, trije vrhunski koncerti!
Vetrinjc je epicenter dobre muzike, zato je prav, da z glasbenim pretresom začnemo že v štartu leta, ko mesto še spi. Prebujali vas bomo s tremi vrhunskimi koncerti:
17. 1. ob 20.00 Ditka trio
24. 1. ob 20.00 Primož Vidovič trio
31. 1. ob 20.00 Julijan Erič Experience
Bolj ko cincaš, manj prišparaš:
“To moram it”: 10 € (do konca decembra).
“Pa dobro, so me prepričali”: 15 € (do koncerta).
“Eh, grem pogledat, če se res tak splača, kot pravijo” : 18 € (na dan koncerta).
Vstopnice so na voljo na šanku in v spletni Coda štacuni
Bonus: Vsako koncertno doživetje bomo pospremili z izbrano pijačo večera.
—————————————

Power trio iz Ljubljane, ki pa ni le še en Hendrix cover band. Čeprav se zdi, da igrajo v njegovem slogu, gre tu za nekaj povsem drugega. Jimi je izhodišče – ne cilj. Njegove pesmi in tehniko vzamejo kot platno, na katerem slikajo svojo glasbeno pokrajino – surovo, nepredvidljivo in povsem svojo. Vsak koncert je drugačen, vsak večer nov. Skupno jim je vedno isto: nepopustljiva energija in občutek, da si prisoten pri nečem večjem od rock’n’rolla. Mešajo lastne komade z duhom Hendrixa in starošolskimi blues velikani – John Lee Hooker, Muddy Waters, Howlin’ Wolf, Buddy Guy … vsi so nekje v zraku.
Zasedbo sestavljajo Bor Zakonjšek (bobni), Miha Ribarič (bas) in Julijan Erič (kitara & vokal).

Povezava do originalnega članka

Pissed
2026-02-01 20:00 - 21:00 | Maribor center / Intimni oder GT22, Glavni trg 22, Maribor (vhod z Židovske)
avtorska predstava in prvo sodelovanje Barbare Kukovec in Mince LorenciKako veš, kdaj moraš stvar opraviti do konca? Takrat, ko pritisne nuja, seveda. Takrat imaš samo dve možnosti: ali zadržiš ali to narediš. Nadzor ali predaja. Zadržati ali osvoboditi? Zadržuješ se iz različnih razlogov – ker čakaš na pravi trenutek, ker si ne upaš, ker enostavno ne veš, kam, ker te napetost hrani, ker nimaš časa, ker … vedno najdeš nek (ne)smiseln razlog.
Ko moraš stvar opraviti do konca, te pritiska tudi čas. V tem malem časovnem oknu med občutkom nuje in dejansko sprostitvijo se lahko zgodi celo malo življenje. Pričakovanje. Dvom. Panika. Strah. Želja. Potreba. Užitek.
Avtorici in nastopajoči: Barbara Kukovec in Minca Lorenci
Dramaturginja: Jasna Žmak
Kostumografinja in scenografinja: Olja Grubić
Produkcija: Moment
Vstopnice: 8 / 5 EUR >> moment.si ali rezervacije@moment.si

Povezava do originalnega članka

[Kulturni inkubator] Razstava Eme Širec
2026-02-02 18:00 - 2026-02-27 15:00 | Kulturni inkubator
RAZSTAVA EME ŠIREC
FOTOGRAFSKI CIKEL KRALJIC PREOBLEKE
Otvoritev: ponedeljek, 2. februar 2026 // ob 18.00 // Kulturni inkubator
V ponedeljek, 2. februarja 2026, se v Kulturnem inkubatorju odpira fotografska razstava fotografinje Eme Širec. Razstava bo na ogled do konca meseca, na Prešernov dan, v nedeljo, 8. februarja 2026, pa bo možen tudi voden ogled.
Razstava predstavlja večletni fotografski cikel, v katerem se fotografinja Ema Širec posveča kraljicam preobleke oziroma drag queens. Oder razumem kot prostor transformacije, javne prisotnosti in zavestno oblikovane podobe, kjer se združujejo performans, glamur in jasna avtorska identiteta. Fotografije nastajajo v trenutkih, ko je podoba namenjena pogledu in ko je prisotnost na odru najizrazitejša, zato je osrednji fokus razstave na fotografijah, posnetih na raznolikih nastopih po vsej državi. Manjši del razstave vključuje tudi backstage in bolj intimne fotografije. Te ne predstavljajo ločene pripovedi, temveč delujejo kot kontekst odrskemu delu – kot vpogled v proces, delo in čas, ki omogočajo končni nastop.
Razmerje med odrom in zakulisjem razumem kot dopolnjujoče, ne kot nasprotje. Osrednji element cikla je čas. Skozi več let fotografiranja se razkriva stopnjevanje kakovosti tako v tehničnem smislu kot v samozavesti, izraznosti in odrski prezenci nastopajočih. Vidni so začetki, prvi nastopi in novi obrazi, hkrati pa tudi razvoj bolj izkušenih izvajalk, katerih odrski izraz se skozi čas poglablja in izostruje. Ta proces spremljam kontinuirano, z zavedanjem, da gre za dolgoročno gradnjo, ki še ni končana.
Posebno mesto v projektu ima kolektiv Haus of Vulva, s katerim sem svojo pot dokumentacije tudi začela. Ker izhajamo iz istega okolja, je bilo mogoče vzpostaviti dolgotrajno in neposredno spremljanje njihovega razvoja, ki se hkrati zrcali tudi v razvoju moje fotografske prakse. Razstava tako beleži vzporeden napredek – skupnosti in pogleda, ki jo opazuje. Vizualna postavitev združuje velike formate, ki posamezne odrske trenutke izpostavijo kot samostojne, skoraj ikonične podobe, ter fotografske skupke, sestavljene iz več kot sto manjših fotografij. Ti delujejo kot arhiv časa, ponavljanja in prisotnosti ter jasno nakažejo obsežnost zbirke in leta, preživeta za objektivom.
Kraljice preobleke fotografinja razume kot projekt o performansu, vidnosti in vztrajnosti, hkrati pa tudi kot zapis spremembe družbenega konteksta, v katerem ta umetniška praksa obstaja. Od prvih javnih predstavitev, zaznamovanih z nerazumevanjem in odporom ter tudi sežigom fotografij, do današnjega trenutka, ko so nastopi pogosto razprodani in vse pogosteje prepoznani kot legitimna oblika umetniškega izraza, se kaže postopno, a pomembno premikanje prostora sprejemanja. Projekt tako ne dokumentira le odrskih podob, temveč tudi čas, v katerem se spreminjata pogled in odnos do kraljic preobleke in skupnosti – ter mesto, ki jim pripada v sodobni kulturni krajini.

Povezava do originalnega članka

Odprtje razstave Z lastno roko
2026-02-03 17:00 | Maribor center / UKM, Gospejna ulica 10, Maribor
Iz domoznanske zbirke Primoža Premzla in zbirk Univerzitetne knjižnice Maribor
Ob slovenskem kulturnem prazniku Univerzitetna knjižnica Maribor in Umetniški kabinet Primož Premzl razstavljata unikate iz svojih domoznanskih zbirk. Za glasbeni dodatek bosta poskrbela Liza Novak (vokal) in Andrej Karo (klavir).
Veseli bomo vašega obiska!

Povezava do originalnega članka

KUL Maribor
2026-02-05 00:00 - 2026-02-08 00:00 | Maribor center
Doživite KUL Maribor – praznik kulture, ustvarjalnosti in avtentičnih doživetij!
Ob Prešernovem dnevu se Maribor prelevi v odprto kulturno prizorišče, kjer se prepletajo tradicija, sodobna umetnost in ustvarjalna energija mesta. To so dnevi, ko praznujemo slovensko kulturo, njen pomen za našo identiteto ter prostor, ki ga ima v vsakdanjem življenju mesta.
KUL Maribor prinaša KULturni vikend brezplačnih ogledov razstav, različnih delavnic, vodenih ogledov, srečanj z ustvarjalci in v nedeljo dneve odprtih vrat.
Vabljeni na praznovanje slovenskega kulturnega praznika – ko kulturo ne le opazujemo, temveč jo živimo, soustvarjamo in delimo.

Povezava do originalnega članka

KAJ LE V SEBI NOSIŠ: Predstavitev knjige Dragice Čadež in Nataše Kramberger
2026-02-05 17:00 | Maribor center / UKM, Gospejna ulica 10, Maribor
Gostji Zasedanj s knjigami, ki jih posvečamo obeležitvi slovenskega kulturnega praznika, bosta lanski Prešernovi nagrajenki kiparka Dragica Čadež, prejemnica Prešernove nagrade, in pisateljica Nataša Kramberger, prejemnica nagrade Prešernovega sklada.
Okvir pogovora bo knjiga Kaj le v sebi nosiš, ki je lani izšla v založništvu Galerije Prešernovih nagrajencev Kranj v sodelovanju z Galerijo Božidar Jakac in drugimi institucijami. Knjiga Kaj le v sebi nosiš povezuje kiparske podobe Dragice Čadež in besedila Nataše Kramberger v širši razmislek o umetnosti, naravi in človeku v nemirnem času.
V dialogu ustvarjalk se osebno prepleta s skupnim, realnost pa z umetnostjo. Galerija s knjigo nadaljuje tradicijo predstavljanja Prešernovih nagrajencev skozi likovno in literarno ustvarjanje.
Pogovor bo usmerjala urednica kulturne redakcije Večera in literarna kritičarka Petra Vidali. Kulturnemu prazniku posvečamo tudi razstavo Z lastno roko v Likovnem razstavišču. Veseli bomo vašega obiska!

Povezava do originalnega članka

Heroj 4.0 – Business as Usual
2026-02-05 20:00 | Intimni oder GT22
IntimniOder.GT22
Heroja sta se ponovno znašla pred bitko svojega življenja. Združila sta moči in medsebojno borbo odložila na stran. Ne borita se več za publiko. Ali proti njej. Borita se skupaj s publiko: za vsebino, za smisel in za čas.
Avtorja in igralca: Uroš Kaurin in Vito Weis
Produkcija: Moment, Gledališče Glej
Vstopnice: 8 / 5 / 0 EUR, moment.si/samopostrezna/
Več informacij o predstavi TUKAJ.

Povezava do originalnega članka

Kekec štiri - predstavitev knjige
2026-02-06 18:00 - 19:00 | Maribor center / Pokrajinski arhiv Maribor, Glavni trg 7, Maribor
Ko rokopis zgori, zgodba ne umre. Kaj se zgodi z zgodbo, ki je nikoli ni bilo – ali pa je za vedno izginila v ognju zgodovine?
Ko rokopis zgori, zgodba ne umre. Kaj se zgodi z zgodbo, ki je nikoli ni bilo – ali pa je za vedno izginila v ognju zgodovine? Arhivski viri pravijo, da je leta 1941 zgorel pisateljev rokopis četrtega dela Kekca. Po koncu vojne je Draga Vandot to veliko izgubo prijavila kot vojno škodo. Ostala je sled – dokumentirana, arhivska – besedilo pa ne. Tišina, zapisana med vrsticami zgodovine. Prav ta praznina je desetletja kasneje postala izziv in navdih. Leta 2025 je Marko Radmilovič stopil v prostor manjkajoče zgodbe in napisal ter izdal svojo različico nadaljevanja: Kekec štiri.
Pokrajinski arhiv Maribor vas v sodelovanju z Založbo Pivec vabi na dogodek, ki se začne v arhivu in preteklosti, nadaljuje pa v živem, sproščenem pogovoru o literaturi, interpretaciji in pogumu, da vstopimo v zgodbo, ki je ostala nedokončana.
Najprej bomo osvetlili pomen arhivskih virov, dokumentiranja in izgubljene kulturne dediščine.

Povezava do originalnega članka

Pesniško druženje v Najstarejši trti s Petro Kolmančič
2026-02-06 18:00 - 20:00 | Maribor center / Najstarejša trta
Poezija, vino in dober pogovor – v Najstarejši trti pripravljamo večer za vse, ki radi poslušate besede z globino in okusom. Skupaj z Založbo Pivec vabimo na sproščeno pesniško druženje s Petro Kolmančič, eno najvidnejših slovenskih pesnic in močno ustvarjalko mariborske literarne scene.
Skupaj z moderatorko večera Tonjo Jelen bosta odpirali njeno poezijo, družbene teme, zakulisje literarnega sveta in iniciativo za ohranitev revije Dialogi. Dotaknili se bomo tudi videopoezije, kjer se beseda sreča s sliko – in kjer sta Petra Kolmančič in Jože Slaček med pionirji domačega prostora.
Po pogovoru sledi še kozarec vina in druženje.
Vstop prost.
S poezijo naprej, ne nazaj.

Povezava do originalnega članka

Branko Lipnik: Na postaji
2026-02-06 18:00 - 20:00 | Maribor center / Narodni dom
Razstava
Razstava Branka Lipnika Na postaji odpira prostor tihih, spregledanih trenutkov sodobnega vsakdana, ujetih v žanrskih motivih železniških postaj in poti. Avtor v svojih slikah s postaj in potnikov, kot pravi sam, poskuša ujeti trenutek, ko je »potnik« v nenehnem vrvežu v pogovoru sam s seboj, pri čemer se iz intimnega doživetja rojevajo prizori z izrazito simboliko, od osamljenih figur do slutnje odhodov in prihodov.
Branko Lipnik se je rodil leta 1945 v Mariboru. Po srednji šoli se nimogel takoj odločiti za poklic, potoval je po svetu, delal v tekstilnih tovarnah, na avstrijskih avtocestah … To so bila hipijevska šestdeseta leta. Nato se je vpisal na Pedagoško akademijo v Mariboru, kjer je doštudiral likovno vzgojo. Leto in pol se je poskušal tudi na študiju arhitekture v Ljubljani. V Mariboru sta nanj najbolj vplivala profesorja Maks Kavčič in Lajči Pandur.
Po uspešnem šolanju ga je pot zanesla v Horjul. Takrat je bila tam šola še celodnevna. Poleg likovnega pouka je vodil še različne krožke. Z učenci je postavljal razstave njihovih izdelkov, igrali so v lutkovnih ali gledaliških predstavah in sodelovali pri različnih projektih: turističnih zloženkah, knjižicah, koledarjih, razstavah ob pomembnih obletnicah …
V Ljubljani je prišel v družbo slikarjev, z njimi odhajal na likovne kolonije in začel razstavljati. Vendar je raje iskal svoje slikarske poti. V Horjulski dolini je prišel v bolj tesen stik z naravo, a mariborskega mestnega utripa ni pozabil. Tako so motivi na njegovih slikah vzačetku mestne ulice, pogosto z osamljeno figuro ali dvema, stara hišna vrata, kasneje ribiške mreže in tihožitja, ciklus mostov in vedno bolj pokrajinske vedute brez arhitekture. Tu in tam se je spoprijel tudi s portretom, v zadnjem času pa išče svoj izraz v stiliziranem upodabljanju literarnih in drugih likov.

Povezava do originalnega članka

KOMORNI ZBOR DEKOR : SLIŠITE MOJO LJUBEZEN | Pot k luči in miru
2026-02-06 19:00 - 21:00 | Maribor center / Minoritska cerkev
ZBOROVSKI KONCERTKomorni zbor DEKOR se s svojim 11. koncertnim ciklom pod vodstvom dirigenta Petra Novaka Smoliča z molitvijo poklanja vsem, ki so odšli pred nami, ter vsem, ki bodo ostali, ko nas več ne bo. Molitev, da bi vsi našli mir, ko se soočimo z neznanim, je navdihnila temeljno delo programa: Requiem sodobnega ameriškega skladatelja Michaela Johna Trotte, ki bo pri nas izveden prvič. V impresivnem delu se prepletata občutji miru in strahu, ki izvirata iz tradicionalnih gregorijanskih koralov in nas povezujeta v enotnem doživljanju in prevpraševanju smrti. S spremljevalnim programom Runestada, Bergha, Orbána, Waldenbyja in Lebiča se motiva vendarle zlijeta na pot miru, proti luči, ki sije v večnosti.
* * *
📌 MARIBOR, 6. 2. 2026 ob 19.00 Minoritska cerkev

Povezava do originalnega članka

Veličastna!
2026-02-06 20:00 - 21:30 | Maribor center / Narodni dom Maribor
KomedijaČudovito razglašene pevske bravure Florence Foster Jenkins nam je pred leti odlično predstavil z oskarjem ovenčani film, tokrat pa jih bomo z izjemno Polono Vetrih deležni v živo. Zgodba o pevki, ki je popolnoma brez posluha razprodala slovito koncertno dvorano Carnegie Hall, pa ni zgolj zabavna komedija, temveč ganljiva pripoved o neomajni volji in pogumu. Ter nauk, da je v življenju treba sanjati velike sanje. Tudi če kdaj prestopijo meje lastnih (z)možnosti.
Igrajo: Polona Vetrih, Mojca Fatur, Nik Škrlec

Povezava do originalnega članka

Prešernov dan v muzeju
2026-02-07 10:00 - 18:00 | Maribor center / Lutkovni muzej Maribor
Na Prešernov dan vas vabimo v Lutkovni muzej Maribor, kjer se beseda, domišljija in ustvarjalnost srečajo v svetu lutk.
Praznik kulture je idealen trenutek za obisk muzeja Lutkovnega gledališča Maribor, ki že pol stoletja soustvarja kulturni utrip mesta. Na podstrešju prenovljene hišice Tri babe predstavljamo profesionalno delovanje gledališča – skozi najbolj prepoznavne lutke, kostume, skice in dele scenografij, ki so zaznamovali številne generacije gledalcev. Razstava ni zgolj za ogled: interaktivni oder vabi, da se sami preizkusite v animaciji lutk, del muzeja pa oživi tudi s pomočjo razširjene resničnosti in aplikacije LutkAR. Razstava je zasnovana za obiskovalce vseh starosti – igriva, poučna in navdihujoča za družine, posameznike in organizirane skupine.
Naj bo Prešernov dan priložnost za srečanje s kulturo, domišljijo in živim gledališkim spominom.
Vabljeni v Lutkovni muzej Maribor. Vstop je prost.

Povezava do originalnega članka

Prešernov dan z MKC Maribor
2026-02-07 10:00 - 2026-02-08 18:00 | Galerija Media Nox in Kulturni inkubator
PREŠERNOV DAN Z MKC MARIBOR
OD STOJANA KERBLERJA DO EME ŠIREC
Sobota in nedelja, 7. in 8. februar 2026 // 10.00-18.00 // Galerija Media Nox in Kulturni inkubator
Galerija Media Nox in Kulturni inkubator se pridružujeta dogajanju na Prešernov dan, ki ga obeležujemo 8. februarja. Galerija in Kulturni inkubator bosta zato v soboto, 7. februarja 2026, in v nedeljo, 8. februarja 2026, odprta od 10.00 do 18.00. V nedeljo, 8. februarja 2026, bo ob 11. uri tudi voden ogled obeh razstavišč, ki se bo začel v Galeriji Media Nox.

V Galeriji Media Nox je še do 10. februarja 2026 na ogled razstava Dialog med objektivom in čopičem. Serija Slikarji Stojana Kerblerja. Pripravili sta jo študentki Oddelka za likovno umetnost Filozofske fakultete Univerze v Mariboru v sklopu projekta Mladi kustos, ki ga MKC Maribor izvaja že petnajst leto. Avtorici razstave Patricija Patik in Lina Tašner na razstavi predstavljata izbor fotografij Stojana Kerblerja, ki je dokumentiral likovne kolonije umetnikov, ki so potekale v sodelovanju s tovarno aluminija Talum. Iz nastalih portretnih fotografij umetnikov je mojster izbral vizualno najprepričljivejše posnetke in uredil serijo Slikarji. Razstavljen izbor fotografij odraža razvoj odnosov med slikarji in fotografom. Barvni portreti izkazujejo Kerblerjeve značilne likovne poteze kot so občutljivo delo s svetlobo, premišljena kompozicija, pozornost do detajlov in subtilno ujetje izraza posameznika. Zaradi teh značilnosti jih obravnavamo kot umetniško fotografijo, hkrati pa jih uvrščamo v okvir njegovega dokumentarno-umetniškega dela.
V razstavišču Kulturnega inkubatorja bo od 2. februarja 2026 dalje odprta fotografska razstava Eme Širec. Ema Širec (2001) je fotografinja, ki se ukvarja tudi z grafiko. Diplomirala je iz vizualnih komunikacij na Akademiji za likovno umetnost in oblikovanje in trenutno zaključuje magistrski študij na Royal College of Art v Londonu. Ukvarja se z dolgoročnimi projekti, ki se vrtijo predvsem okrog eksperimentiranja z materiali v analognem svetu in s človeškim telesom kot objektom. Že več let deluje tudi na slovenski drag sceni, v katero je stopila skupaj z Haus of Vulva. Sodelovala je že s kar nekaj institucijami, med katerimi so: DiH, Ljubljana Pride, MKC, MSRO, Škuc … Kot članica Mišnice v GT22 vodi razne delavnice na temo fotografije. Za svoja dela je prejela nagrade v Tokiu, Parizu in Budimpešti. Razstavljala je v Sloveniji in tujini, v najnovejšem projektu pa s festivalom Offprint londonske galerije Tate Modern.
VODEN OGLED: PODARILI BOMO UMETNOST
Galerija Media Nox in Kulturni inkubator bosta v soboto, 7. februarja 2026, in v nedeljo, 8. februarja 2026, odprta od 10.00 do 18.00. V nedeljo, 8. februarja 2026, bo ob 11. uri tudi voden ogled obeh razstavišč, ki se bo začel v Galeriji Media Nox z vodenim ogledom razstave v sklopu projekta Mladi kustos in nadaljeval z ogledom razstave v Kulturnem inkubatorju.
Na kulturni praznik bomo tudi podarili umetnost. Ne le v obliki vodenih ogledov razstav, temveč bomo udelžencem ogleda tudi podarili printe mladih umetnikov, ki so sicer na prodaj v spletni trgovinici Galerije Media Nox.

Povezava do originalnega članka

Kulturni vikend v Fotografskem muzeju Maribor
2026-02-07 10:00 - 2026-02-08 18:00 | Maribor center / Koroška cesta 19
Brezplačen kulturni vikend v Fotografskem muzeju 7. in 8. februarja med 10.00 in 18.00
Odpiralni čas: od 10.00 do 18.00
Ob 16.30 odprtje razstave: Miha Kacafura, Se jih še spomnite, tovariši?
Ob 10.30 delavnica za družine: Fotogram z Marjetko Božičko
Ogledi razstav: Fotografska zbirka Avgusta in Marie Bohanec, Danilo Cvetnič, Retrospektiva in Miha Kacafura, Se jih še spomnite, tovariši?

Povezava do originalnega članka

Kulturni vikend v UGM
2026-02-07 10:00 - 2026-02-08 18:00 | Maribor center / Umetnostna galerija Maribor
V Umetnostna galerija Maribor bomo praznovanje kulturnega praznika letos razširili čez ves konec tedna. Prost vstop na vse razstave nudimo v soboto in nedeljo med 10.00 in 18.00, prav tako pa je brezplačen program za otroke in odrasle.
Pobližje spoznajte umetnice in umetnike, zastopane v Zbirki UGM, ter njihova izjemna dela! V okviru razstave Spekter.
70 let Zbirke UGM bodo naše sodelavke in sodelavci pripravili krajše, 15-minutne predstavitve, v katerih bodo osvetlili izbrana dela in jih umestili v širši zgodovinski ter umetnostnozgodovinski kontekst.

Povezava do originalnega članka

Prešernov dan v KČŽ
2026-02-07 10:00 - 2026-02-08 18:00 | 9b1919ad-54a1-4913-9111-aaf553a9e1f9-1
Dan odprtih vrat, vodstva po razstavah, fotografska delavnica, literarni večer
Ob slovenskem kulturnem prazniku vas prijazno vabimo k ogledu aktualnih razstav v razstaviščih Kulturne četrti Židovska in/ali obisku spremljajočih dogodkov.
Program Prešernovega dneva, slovenskega kulturnega praznika v KČŽ bomo izvajali v soboto, 7. februarja, in v nedeljo, 8. februarja 2026.

Povezava do originalnega članka

Kulturni vikend v UGM / Sobotna ustvarjalnica / Prešerne barve
2026-02-07 10:30 - 12:00 | Maribor center / UGM, Strossmayerjeva ulica 6
Na Sobotnih ustvarjalnicah v UGM otroci (4–7 in 8–12 let) na igriv in ustvarjalen način spoznavajo moderno in sodobno likovno umetnost.
Na tokratni ustvarjalnici bo še posebej prešerno! Skupaj bomo raziskovali, katere barve lahko označimo kot tiste, ki v sebi nosijo veselje, razigranost in živahnost. Iz izbranih prešernih barv bomo ustvarjali majhne in velike slike, ki bodo sijale v odtenkih dobre volje. Pridružite se nam na barviti in ustvarjalni dogodivščini!
Ustvarjalnica bo potekala za dve skupini otrok: 4 – 7 in 8 – 12 let.
Vodi: Brigita Strnad
Cena: 4 €
Informacije in prijava: Brigita Strnad, brigita.strnad@ugm.si, 02 22 94 697, 041 57 50 50

Povezava do originalnega članka

Odprtje razstave Odprti depo stekla - nove pridobitve
2026-02-07 11:00 - 12:00 | 03414e43-1f07-4cb0-bce5-ef2839f13b01-1
Na ogled bo pohorsko in štajersko steklo iz muzejskih zbirk, dopolnjeno z najnovejšimi pridobitvami.
Pohorsko steklo iz steklarn, ki so na Pohorju in njegovi okolici delovale več kot dve stoletji, je med lokalnim prebivalstvom še vedno zelo priljubljeno.
V steklarnah so izdelovali velike količine namiznega stekla za vsakdanjo uporabo, od enostavnega do graviranega in brušenega, na evropski trg pa so pošiljale tudi luksuzne, umetniško dodelane dekorirane steklene izdelke.

Povezava do originalnega članka

oDPRTo PREŠERNoVo
2026-02-07 11:00 - 18:00 | Maribor center / E2RD Galerija, Gosposka ul. 34, Maribor
Kultura jezika, umetnosti in ustvarjalnega druženja
LITERATURA
poljubno branje, recitiranje, … slovenske literature in izmenjava dobrih knjižnih naslovov
ART
galerijo še vedno krasi izjemno slikarsko delo Polnočni poljubi akademskega slikarja Mitja Ficka
E2RD NAKIT
predstavitev nove kolekcije nakita Spominčice
Čipka drobnih cvetov, objem davno doživetega, solza pogrešanega, poljub neba, trenutek, vreden spomina. Spominčice.
KREATIVA
oblikovalnici nakita: 11.oo – 13.oo & 16.oo – 18.oo
Prijavljeni udeleženci bodo v dveh skupinah – max 6 oseb – oblikovali svoje unikatne uhane iz nove linije Spominčice (po želji lahko tudi drug kos nakita).
Cena delavnice je 72,oo eur in vključuje mentorstvo, material, orodje za izdelavo, embalažo. Izdelan nakit udeleženci poljubno vkomponirajo na izbrano podlago in ustvarijo stilsko fotografijo. Sproščene in zgovorne oblikovalnice so tudi sladke čokoladne razvade Slaščičarne Ilich in veselje zlatih mehurčkov penečega vina Sontia iz lokalne eko kleti Ducal.
Prijavite se preko emaila: bojana.kz@gmail.com
Življenje so trenutki, spleteni v cvet spominov.

Povezava do originalnega članka

Skrinjica sinjega maka 10+
2026-02-07 17:00 | Sodni stolp
Skrinjica sinjega maka 10+

Bina Štampe Žmavc / Koprodukcija z Maison internationale des arts de la marionnette, Montreal, Kanada

Pripoved o minevanju in počasnem bledenju besed, ki razpira prostor nežnosti in ljubezni.

Nakup kart

Povezava do originalnega članka
